
«Көрсетілетін төлем қызметтері туралы мәліметтер беру қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 213 қаулысына өзгерістер мен толықтырулар енгізу туралы Қазақстан Республикасы Ұлттық Банкі Басқармасы қаулысының жобасына ақпараттық кесте 

	1.
	НҚА жобасының атауы (НҚА түрін көрсете отырып)
	«Көрсетілетін төлем қызметтері туралы мәліметтер беру қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 213 қаулысына өзгерістер мен толықтырулар енгізу туралы Қазақстан Республикасы Ұлттық Банкі Басқармасы қаулысының жобасы.

	2.
	Әзірлеуші мемлекеттік орган
	Қазақстан Республикасының Ұлттық Банкі.

	3.
	НҚА жобасын әзірлеу үшін негіздер (тиісті НҚА немесе тапсырмаға сілтеме жасай отырып (бар болса))
	Қаулы жобасы әкімшілік деректердің бірқатар нысандарын ұсыну кезеңділігін өзгерту, сондай-ақ алаяқтық белгілері бар төлемдік транзакциялар бойынша екі жаңа есептілік нысанын енгізу мақсатында нормативтік құқықтық актіге өзгерістер мен толықтырулар енгізуді көздейді.

	4.
	НҚА жобасының қысқаша мазмұны, негізгі ережелердің сипаттамасы
	Жоба Төлем қызметтері туралы мәліметтерді ұсыну қағидаларына мынадай өзгерістер мен толықтырулар енгізуді көздейді:
1) «Электрондық терминалдардың саны туралы мәліметтер», «Төлем ұйымдары жүзеге асыратын операциялардың саны мен көлемі туралы мәліметтер», «Трансшекаралық операциялар туралы мәліметтер (кіріс)» және «Трансшекаралық операциялар туралы мәліметтер (шығыс)» әкімшілік деректерді жинауға арналған нысандарын ұсыну кезеңділігін тоқсан сайыннан ай сайынғы негізге ауыстыру;
2) «Ақшаны заңдастыруға (жылыстатуға), терроризмді және жаппай қырып-жою қаруын таратуды қаржыландыруға қарсы іс-қимыл жөнінде қабылданған шаралар туралы мәліметтер» және «Клиенттерге берілген тәуекел деңгейі туралы мәліметтер»  әкімшілік деректерді жинауға арналған нысандарын ұсыну кезеңділігін жарты жылдықтан тоқсан сайынғы негізге ауыстыру;
3) [bookmark: _GoBack]ай сайын ұсынылатын «Алаяқтық белгілері бар төлем транзакциялары туралы мәліметтер» (1-РМ индексі) жаңа әкімшілік деректерді жинауға арналған нысанын енгізу;
4) ай сайын ұсынылатын «Ұлттық Банктің Антифрод-орталығы шеңберіндегі алаяқтық белгілері бар төлем транзакциялары туралы мәліметтер» (2-РМ индексі) жаңа әкімшілік деректерді жинауға арналған нысанын енгізу.

	5.
	Күтілетін нәтижелердің нақты мақсаттары мен мерзімдері
	Жоба анықталған алаяқтық белгілері бар транзакциялар және Ұлттық Банктің Антифрод-орталығы шеңберіндегі алаяқтық белгілері бар төлем транзакциялары бойынша статистикалық деректерді жинау мақсатында, сондай-ақ түсетін есептік ақпараттың жеделдігі мен толықтығын арттыру, белгіленген талаптардың сақталуына сапалы мониторинг жүргізуді қамтамасыз ету, тәуекелдер мен ауытқуларды жедел анықтау және белгіленген тәртіппен қадағалау шараларын қабылдау мақсатында әзірленген.


	6.
	НҚА қабылданған жағдайда болжамды әлеуметтік-экономикалық, құқықтық және (немесе) өзге де салдарлар
	Жобаны қабылдау теріс әлеуметтік-экономикалық және (немесе) құқықтық салдарға және (немесе) өзге де салдарға әкеп соқпайды.



